RO ECB -PUBLIC  
 
AVIZUL BĂNCII CENTRALE EUROPENE  
din 11 decembrie 2018  
cu privire la modificările aduse regimului răspunderii membrilor  Consiliului de administrație al 
Băncii Naționale a României și a personalul ui acesteia  
(CON/2018/56)  
 
Introducere și temei juridic  
La data de 27 septembrie 2018, Banca Centrală Europeană (BCE) a primit din partea Vicepreședintelui 
Senatului României o solicitare de emitere a unui aviz cu privire la propuneri de modificare a Legii privind 
Statutul Băncii Naționale a României1.  
Competența BCE de a emite un aviz se întemeiază pe articolul 127 alineatul (4) și pe articolul 282 
alineatul (5) din Tratatul privind funcționarea Uniunii Europene (TFUE) , precum  și pe arti colul 2 alineatul 
(1) a treia liniuță din Decizia 98/415/CE a Consiliului2, întrucât proiectul de lege se referă la Banca 
Națională a României (BNR). În conformitate cu articolul 17.5 prima teză din Regulamentul de procedură 
al Băncii Centrale Europene, Co nsiliul guvernatorilor adoptă prezentul aviz.  
 
1. Scopul proiectului de lege  
Scopul proiectului de lege este eliminarea alineatelor (3) și (4) ale articolului 25 din Legea privind Statutul 
BNR, care prevăd că membrii Consiliului de administraţie al BNR şi per sonalul acesteia însărcinat să 
exercite atribuții de supraveghere prudențială nu răspund civil sau penal pentru îndeplinirea cu bună 
credință și fără neglijență a sarcinilor acestora și, respectiv, că BNR suportă cheltuielile ocazionate de 
procedurile judi ciare în care sunt implicați membrii Consiliului de administraţie al BNR şi personalul 
acesteia însărcinat să exercite atribuții de supraveghere prudențială.   
   
2. Observație generală  
Deși nu rezultă în mod direct  din proiectul de lege și din documentele însoțitoare, BCE înțelege că 
eliminarea alineatelor (3) și (4) ale articolului 25 din Legea privind Statutul BNR va afecta indirect şi 
articolul 8 din Legea privind redresarea și rezoluția instituțiilor de credit ș i a firmelor de investiții3. Articolul 
8 prevede că dispozițiile articolului 25 alineatele (3) și (4) din Legea privind Statutul BNR sunt aplicabile 
                                                 
1  Lege nr. 312/2004 privind Statutul Băncii Naționale a României, publicată în Monitorul Oficial al României nr. 582 din 
30 iunie 2004.  
2  Decizia 98/415/CE a Consiliului din 29 iunie 1998 privind consultarea Băncii Centrale Europene de către autoritățile 
naționale cu privire la proi ectele de reglementare (JO L 189, 3.7.1998, p. 42).  
3  Lege nr. 312/2015 privind redresarea și rezoluția instituțiilor de credit și a firmelor de investiții, precum și pentru 
modificarea și completarea unor acte normative în domeniul financiar, publicată î n Monitorul Oficial al României 
nr. 920 din 11 decembrie 2015.  
ECB -PUBLIC  
2 în ceea ce privește regimul răspunderii autorității de rezoluție, a personalului său și a oricărei persoane  
care acționează sub controlul acestei autorități pentru exercitarea atribuțiilor prevăzute de Legea privind 
redresarea și rezoluția instituțiilor de credit și a firmelor de investiții . În acest sens, se observă că BNR 
este autoritatea de rezoluție din Rom ânia.  
 
3. Observații specifice   
3.1 Propunerea de modificare  a  regimului răspunderii  
3.1.1  În forma sa actuală, articolul 25 alineatul (3) din Legea privind Statutul BNR prevede că membrii 
Consiliului de administraţie al Băncii Naţionale a României şi personalul acesteia însărcinat să 
exercite atribuţii de supraveghere prudenţială nu răspund civ il sau penal pentru îndeplinirea sau 
omisiunea îndeplinirii de acțiuni „cu bună- credinţă şi fără neglijenţă”.  
3.1.2  Este evident din formularea articolului 25 alineatul (3) din Legea privind Statutul BNR că, în pofida 
opiniei incluse în expunerea de motive care  însoțește proiectul de lege4, răspunderea penală și 
civilă poate fi de fapt angajată pentru toate celelalte acțiuni sau omisiuni, și anume cele survenite 
cu intenție sau cu neglijență.  
3.1.3  Articolul 25 alineatul (3) din Legea privind Statutul BNR incorporează în legislația națională 
Principiul 2 din Principiile fundamentale pentru o supraveghere bancară eficace ale Comitetului de 
la Basel pentru supraveghere bancară5 („Principiile fundamentale ale Comitetului de la Basel”) 
privind independența, res ponsabilitatea, resursele și protecția legală a autoritățil or de 
supraveghere. Principiul 2 stabilește în criteriile esențiale 1 și, respectiv, 9 că autoritatea de 
supraveghere ar trebui să dispună de „independență operațională”, iar legile ar trebui să „prevadă 
protecția legală a autorității de supraveghere și a personalului acesteia împotriva procedurilor 
judiciare pentru acțiuni efectuate și/sau omisiuni survenite la îndeplinirea cu bună- credință a 
sarcinilor acestora”. Întrucât Legea privind Statutul BN R se referă exclusiv la răspunderea 
personalului, fără a face referire la răspunderea BNR ca autoritate de supraveghere, articolul 25 
alineatul (3) transpune în parte criteriul 9 citat.    
3.1.4  BCE înțelege că eliminarea articolului 25 alineatul (3) din Legea privind Statutul BNR nu poate fi 
privită ca afectând în mod semnificativ regimul răspunderii aplicabil membrilor Consiliului de 
administrației al BNR și personalului acesteia, întrucât atât Codul civil român6, cât și Codul penal 
român7 condiționează atrager ea răspunder ii de existența intenției sau a neglijenței. Acest lucru 
este deja valabil conform formulării actual e a Legii privind Statutul BNR.  
                                                 
4  Potrivit expunerii de motive, membrii Consiliului de administrație al BNR și personalul acesteia însărcinat să exercite 
atribuții de supraveghere prudențială fac obiectul unui regim „privilegiat” de imunitate și sunt exonerați de 
răspundere penală sau civilă.  
5  „Principiile fundamentale pentru o supraveghere bancară eficace ale Comitetului de la Basel pentru supraveghere 
bancară”  (Principles for Effective Banking Supervision of the Basel Committee on Banking Supervision), disponibil la 
https://www.bis.org .  
6  Articolul 16 din Lege nr. 287/2009 privind Codul civil, publicată în Monitorul Oficial al României nr. 505 din 
15 iulie 2011.  
7  Articolul 16 din Lege nr. 286/2009 privind Codul penal, publicată în Monitorul Oficial al României nr. 510 din 
24 iulie 2009.  
ECB -PUBLIC  
3 3.1.5  Cu toate acestea, BCE observă avantajele menținerii articolului 25 alineatul (3) în Legea privind 
Statutul BNR. În acest mod, atât securitatea juridică,  cât și stabilitatea cadrului juridic sunt 
asigurate în ceea ce privește regimul răspunderii pentru îndeplinirea atribuț iilor de supraveghere 
prudențială ale BNR.   
3.1.6  Totodată, BCE recunoaște că în prezent la nivel național există diferite regimuri de răspundere a 
autorităților de supraveghere și înțelege că, în principiu, ține de dreptul național să stabilească 
întinderea ac estei răspunderi8.   
3.2 Modificarea propusă privind cheltuielile de judecată ale membrilor Consiliului de administrație al 
BNR și ale personalului acesteia  
3.2.1  Pe lângă observațiile menționate anterior  privind regimul răspunderii, Principiul 2 din Principiile 
fundamentale ale Comitetului de la Basel este incorporat în legislația națională și prin articolul 25 
alineatul (4) din Legea privind Statutul BNR. Principiul 2 prevede în criteriul esențial 9 că legea ar 
trebui să asigure că „autoritatea de supraveghere și personalul acesteia sunt protejați în mod 
corespunzător împotriva cheltuielilor suportate pentru apărarea acțiunilor efectuate și/sau a 
omisiunilor survenite la îndeplinirea cu bună- credință a sarcinilor acestora”. În forma sa actuală, 
articolul 25 alineatul (4) din Legea privind Statutul BNR protejează membrii Consiliului de 
administrație și personalul BNR însărcinat să exercite atribuții de supraveghere prudențială de 
suportarea propriilor cheltuieli de judecată.  
3.2.2  BCE observă avantajel e menținerii articolului 25 alineatul (4) în Legea privind Statutul BNR. În 
acest mod, atât securitatea juridică, cât și stabilitatea cadrului juridic sunt asigurate în ceea ce 
privește răspunderea  personală a membrilor Consiliului de administrație și a personalului BNR 
însărcinat să exercite atribuții de supraveghere prudențială pentru cheltuielile ocazionate de 
procedurile judiciare referitoare la răspunderea personală a acestora. Totodată, în timp ce proiectul 
de lege ar impune membrilor Consiliului de administrație și personalului BNR să- și suporte propriile 
cheltuieli de judecată, BCE recunoaște că aceste cheltuieli pot fi recuperate în conformitate cu 
legislația națională aplicabilă9 și că, în principiu, ține de dreptul național să stabilească întinderea 
unor asemenea modalități de recuperare.  
 
Prezentul aviz se publică pe website- ul BCE.  
 
 
Adoptat la Frankfurt pe Main, 11 decembrie 2018.  
 
[semnat]  
 
Președintele BCE  
Mario DRAGHI  
                                                 
8  A se vedea Avizul CON/2014/43, punctul 5.1.  
9  Articolul 453 din Lege nr. 134/2010 privind Codul de procedură civilă, publicată în Monitorul  Oficial al României 
nr. 247 din 10 aprilie 2015.